Source: https://spisskebystre.fara.sk/en/svate-omse
Timestamp: 2018-03-22 08:20:52+00:00

Document:
Sväté omše - farnosť Spišské Bystré | Moja Komunita
O účasti veriacich na sv. omši Kódex kánonického práva hovorí:
Kán. 1246 – § 1. Nedeľu, v ktorej sa slávi veľkonočné tajomstvo, podľa apoštolskej tradície treba zachovávať v celej Cirkvi ako prvopočiatočný prikázaný sviatok. Takisto sa musia zachovávať dni Narodenia nášho Pána Ježiša Krista, Zjavenia, Nanebovstúpenia a Najsvätejšieho tela a krvi Kristovej, Svätej Bohorodičky Márie, jej Nepoškvrneného počatia a Nanebovzatia, svätého Jozefa, svätých apoštolov Petra a Pavla a napokon Všetkých svätých. § 2. Konferencia biskupov však po predchádzajúcom schválení Apoštolskej stolice môže niektoré z prikázaných sviatkov zrušiť alebo preložiť na nedeľu.
Kán. 1247 – V nedeľu a v iné prikázané sviatky sú veriaci povinní zúčastniť sa na celej svätej omši; okrem toho sa majú zdržiavať takých prác a činností, ktoré prekážajú vo vzdávaní kultu Bohu, v radosti, vlastnej dňu Pána, alebo povinnému duševnému a telesnému oddychu.
Kán. 1248 – § 1. Prikázaniu zúčastniť sa na omši zadosťučiní, kto je prítomný na omši, kdekoľvek sa slávi v katolíckom obrade buď v sám sviatočný deň, alebo večer predchádzajúceho dňa.
Sväté omše v nedeľu:
7.30; 10.00 hod. vo farskom kostole;
podľa vyhlásenia vo farských oznamoch o 15.00 hod. v kaplnke Božieho milosrdenstva – jedna nedeľa v mesiaci
Sväté omše v prikázané sviatky:
dopoludnia podľa aktuálnych týždenných oznamov;
večer ako počas týždňa o 18.00 hod. alebo 18.30 hod.
Sväté omše počas týždňa:
pondelok, utorok, štvrtok, piatok:
18.30 hod. v mesiacoch apríl – september;
18.00 hod. v mesiacoch november – marec;
streda: 6.20 hod;
sobota: 7.00 hod.; prípadne popoludní „sobášna" sv. omša.
Svätá omša „Pro populo" – za farníkov: po prevzatí farnosti je farár, alebo správca farnosti povinný slúžiť každú nedeľu a v prikázaný sviatok.
Svätá omša za zomrelých „pohrebná" sa podľa liturgických predpisov môže sláviť každý deň, okrem dni:
prikázaných sviatkov;
Štvrtka vo Veľkom týždni;
Veľkonočného trojdnia;
nedieľ v adventnom, pôstnom a veľkonočnom období.
Pohrebné obrady so sv. omšou vo farnosti sú v dňoch: pondelok – piatok popoludní o 15.30 hod., prípadne podľa počasia aj skôr; v sobotu o 10.30 hod. V deň pohrebu sa sv. omša podľa týždenného liturgického programu zruší a úmysel sa odslúži v neskoršom termíne.
Kódex kánonického práva (KKP) o milodare venovanom na slávenie sv. omše hovorí:
Kán. 945 – § 1. Podľa schváleného zvyku Cirkvi každému kňazovi, ktorý slávi alebo koncelebruje omšu, je dovolené prijať venovaný milodar, aby omšu obetoval na určitý úmysel. § 2. Kňazom sa nástojčivo odporúča, aby aj bez prijatia milodaru, slávili omšu na úmysel veriacich, najmä biednych.
Kán. 946 – Veriaci, ktorí obetujú milodar, aby sa na ich úmysel slúžila omša, prispievajú k dobru Cirkvi a jeho venovaním majú účasť na jej starostlivosti o podporu služobníkov a diel.
Kán. 947 – Omšové milodary treba úplne uchrániť pred akýmkoľvek, hoci len zdanlivým druhom predávania alebo obchodovania.
Kán. 948 – Osobitne treba obetovať omše na úmysel tých, za ktorých bol jednotlivý milodar, i keď skromný, venovaný a prijatý.
Kán. 949 – Kto je zaviazaný povinnosťou sláviť omšu a obetovať ju na úmysel tých, ktorí venovali milodar, má tú istú povinnosť, hoci by sa prijaté milodary bez jeho viny stratili.
Požiadať o odslúženie sv. omše vo farnosti je možné vždy po večernej svätej omši v sákrestii vo všedný deň dva mesiace vopred, ako nasledujú po sebe. Jednotlivé úmysly sa prijímajú a zapíšu s príslušným číslom domu, aby sa uľahčila identifikácia toho, kto požiadal o odslúženie sv. omše. Ak v jednom dome žijú viaceré rodiny, je možné, že v zápise sa niektoré číslo domu opakuje aj viackrát v jednom mesiaci, resp. počas roka.
Výročné sv. omše za zomrelých, čiže sv. omša obetovaná za zomrelého/zomrelú rok po ich smrti – je potrebné požiadať kňaza najmenej 3 mesiace vopred (zapisuje sa podľa možnosti deň ich smrti).
Sv. omše za živých z príležitosti životného jubilea 50, 60, 70, 80 rokov a viac, ako aj výročia sobáša, alebo iných významných životných udalostí je vhodné si požiadať taktiež 3 mesiace vopred.
Milodar za odslúženu sv. omšu vo farnosti veriaci odovzdajú vždy po jej odslúžení príslušnému kňazovi, najvhodnejšie v sakristii.
Výška omšového milodaru: Diecézni biskupi obidvoch slovenských cirkevných provincií 15. júna 2011 rozhodli v súlade s kán. 952 § 1 KKP ohľadom výšky milodaru venovaného na slávenie svätej omše a stanovili výšku milodaru na 5 € s platnosťou od 1. júla 2011. Kňazovi je dovolené v zmysle kán. 952 § 1 KKP prijať spontánne vyšší, ale aj nižší milodar, než je určený. Veriacich treba však vhodne vychovávať k tomu, aby chápali aj asketický a duchovný význam milodaru na svätú omšu.
Pre dnešok 20
Slovo o viere - duchovná obnova na tému dobrá spoveď už tento piatok 17
Modlitba k svätému 12
Piata pôstna nedeľa – 18. marca 2018 823
DARUJTE 2% PRE MLÁDEŽ 532
Liturgický poriadok od 19.03.2018 – 25.03.2018 262
5. pôstna nedeľa 2018 167
Diecézne stretnutie mládeže v Spišskej diecéze 93
4. pôstna výzva: BUĎ PEVNÝ A VYTRVAJ 93
Kvetný víkend v Banskej Bystrici 84
Pôst, ktorý povzbudzuje 3176
Cesta k slobode 2856
Štvrtá pôstna nedeľa – 11. marca 2018 1374
Druhá pôstna nedeľa – 25. februára 2018 1267
Tretia pôstna nedeľa – 4. marca 2018 1157
Krížová cesta prenasledovaných kresťanov 471
Boh nehľadá dokonalé mamy 7080
PREDSTAVUJEME VÁM SPOLOČENSTVÁ ZKSM - SPOLOČENSTVO MARTINDOM 5377
Nečakané dieťa: Dojímavý videoklip z Popradu 3921
Biskup požehnal nové byty a ich budúcich vlastníkov 3640
Ako som v Regensburgu znovuobjavil Božie Milosrdenstvo 3548
Pôstna modlitba Efréma Sýrskeho 3312
PREDSTAVUJEME VÁM SPOLOČENSTVÁ ZKSM - SPOLOČENSTVO VEĽKÁ TÚŽBA 2871

References: § 1
 § 2
 § 1
 § 1
 § 2
 § 1
 § 1